( 139 ) 
Typhlosolis, non in integra sua longitudine omnino est cylindricus, 
quemadmodum in genere contenderunt auctores. Ejus forma variat pro 
portionibus ejus superioribus, inferioribus et medianis. 
Pars superior, saepe crassissima, habet formam tubi hexagonalis cujus 
tria latera similia occurrunt ad superficiem ventralem typhlosolis, donec 
tria latera quorum medium est latus insertionis, in superficiem ejus 
dorsalem reperiantur. (Nomen superficiei ventralis typhlosolis tribuo illi 
quae spectat ad interiorem intestini partem et dorsalis, illi quae secundum 
dorsum currit et reperitur ante spectatorem, quum dorso aperitur Lum- 
bricus). Duo laterum dorsalium ceteris sunt majora, et tertium e contra 
minus largum est; tubo basis loco inservit. 
Versus medium, facies laterales ventrales typhlosolis aciebus suis inter 
sese accedunt, ita ut hedra medii ad nihilum redigatur. Forma tunc eva- 
dit pentagonalis, ( fig . 2. tab. XP^I - XPl I. ) et saccus triangularis est 
ad partem ventralem. 
Denique ad extremitatem typhlosolis vel jam versus tertiam ejus pos- 
teriorem partem, forma evadit sub-cylindrica ; hedrae eorumque acies de 
quibus modo sumus locuti destruuntur et efformant superficiem semi- 
cylindricam , quae tamen ligatur ope hedrae cujusdam aciebus admodum 
distinctis praeditae; et ad extremitatem ipsam ductus, omnino est conica. 
Anguli sive acies quos illud organum sic in diversis suis partibus os- 
tendit, nonnisi debentur vasculis sanguineis quorum involucrum est proe- 
minens (vide fig. 2. tab. Xri-X^II ; fig. 2. tab. XI -XII.) et 
distendit inter eorum positionem mutuam, membranam externam tenuis- 
simam ex qua componitur typhlosolis. Denique praeditus est tribus vasculis 
sanguineis praecipuis quae, longitudinali modo, extenduntur a parte an- 
teriore, circiter usque ad V 3 posteriorem partem organi, ita ut semper 
aequali intervallo a se invicem distent, praeter versus partes ubi typhlo- 
solis tenuior evadit, ut formam coni indicat. In hoc loco, vascula inter 
se accedunt ut unicum ramum efformant , cujus rami trajectum et junc- 
tionem infra videbimus. ( Vide caput de circulatione ). Tria illa vascula 
sanguinea omnia includuntur exigua duplicatura membranae externae 
typhlosolis; illa duplicatura efforrnat tubos cylindricos admodum distinc- 
tos et etiam post sanguinis exitum. 
